open-index/open-wikipedia-markdown huggingface dataset:
მამია ვარშანიძე

**მამია ომერის ძე ვარშანიძე** (დ. 15 დეკემბერი, 1916, ურეხი, ბათუმის ოლქი — გ. 29 მარტი, 1998, ბათუმი, საქართველო) — ქართველი პოეტი, პროზაიკოსი. მეორე მსოფლიო ომის მონაწილე. 

## ბიოგრაფია 
მამია ვარშანიძე დაიბადა 1916 წლის 15 დეკემბერს, ბათუმის ოლქის სოფელ ურეხში (ამჟამინდელი ქალაქი ბათუმი). მამია 7 წლის იყო, როდესაც დედა გარდაეცვალა, მისი აღზრდა ბიძებმა ითავეს. სკოლის ოთხი კლასის დამთავრების შემდეგ მამია მწვანე კონცხზე მდებარე ტექნიკუმში ჩაირიცხა. 1954 წელს დაამთავრა ბათუმის შოთა რუსთაველის სახელობის პედაგოგიური ინსტიტუტი. მისი პირველი ლექსი „დილა“ 1933 წელს დაიბეჭდა. ამ პერიოდში ის უკვე აქტიურად აქვეყნებს ლექსებს საქართველოს ჟურნალ-გაზეთებში, 1935 წელს მამია ვარშანიძე საქართველოს მწერალთა კავშირის წევრი ხდება, ხოლო სამამულო ომის დაწყების პირველი დღეებიდან ჩრდილო-კავკასიის ფრონტზე იბრძვის. ომის დამთავრების შემდეგ სწავლას აგრძელებს ბათუმის პედაგოგიური ინსტიტუტის ისტორიის ფაკულტეტზე.

1946 წელს გამოდის მისი პირველი პოეტური კრებული „მებრძოლის სიმღერები“, ამას მოჰყვა პოემა: „ხიხანის არწივები“, რის შესახებაც თვითონ პოეტი წერდა: „ხიხანის არწივები“ ჩემს საუნჯედ მიმიჩნევია, ეს ხომ სამხრეთ საქართველოს მკვიდრთა, აჭარელთა სულის ეპოპეაა და არაერთი პიროვნების აპოლოგია. „ხიხანის არწივები“ ძველი აჭარაა, დღევანდელი და მომავალი აჭარაა, ამ პოემის მაცოცხლებელი დედაძარღვი ეროვნულ-პატრიოტული, რაინდული სულისკვეთებაა, ეს ღვთიური თვისება ჩვენს წინაპრებს, ვინ იცის, რა დროიდან მოსდგამთ“.

## ლიტერატურა
## რესურსები ინტერნეტში 
*მერი შალვაშვილი — „მზე აქ შემიჩერებია“: მამია ვარშანიძის გახსენება, ლიტერატურული საქართველო

## სქოლიო
კატეგორია:დაბადებული 1916
კატეგორია:გარდაცვლილი 1998
კატეგორია:ქართველი პოეტები
კატეგორია:ბათუმში დაბადებულები
კატეგორია:დაბადებული 15 დეკემბერი
კატეგორია:საბჭოთა კავშირის კომუნისტური პარტიის წევრები
კატეგორია:ქართველები მეორე მსოფლიო ომში
კატეგორია:გარდაცვლილი 29 მარტი
განზი

**განზი** (, ტსვანა: Kgaolo ya Ghanzi) — ოლქი ბოტსვანაში. ადმინისტრაციული ცენტრი — ქალაქი განზი (:en:Ghanzi). 2011 წლის აღწერის მიხედვით ოლქის მოსახლეობის რაოდენობა შეადგენს 43 355 ადამიანს ადმინისტრაციულ ცენტრში მდებარეობს აეროპორტი.

## გეოგრაფია 
ოლქის აღმოსავლეთით მდებარეობს ბუნების ნაკრძალი — სენტრალ-კალაჰარი, რომელსაც უკავია ოლქის თითქმის ნახევარი ფართობი (44,78 %). ოლქის ტერიტორიაზე მიედინებიან სეზონურად დამშრალი მდინარეები: ოკვა, განაგაი, დესეპშენი, ცგუოცკო, მერაცვე.
  
**მეზობელი ადმინისტრაციული ერთეულები:**
* ჩრდილო-დასავლეთის ოლქი — ჩრდილოეთით;
* კგალაგადი — სამხრეთით;
* ომაჰეკეს რეგიონი (ნამიბია) — დასავლეთით;
* ცენტრალური ოლქი — აღმოსავლეთით;
* კვენენგი — სამხრეთ-აღმოსავლეთით.

## დასახლებული პუნქტები 
* განზი/:en:Ghanzi, 9934 ადამიანი
* ჩარლზ-ჰილი/Charles Hill, 1859 ადამიანი
* დეკარი/:en:Dekar, 943 ადამიანი
* ნიუ-ცკადე/New Xade, 930 ადამიანი
* ნოჯანე/:en:Nojane, 1439 ადამიანი
* ცოოჩა/:en:Tsootsha, 1397 ადამიანი

## ადმინისტრაციული დაყოფა 
ადმინისტრაციული თვალსაზრისით ოლქი დაყოფილია 2 სუბოლქად:
* ჩარლზ-ჰილი (Charles Hill)
* განზი (Ghanzi)

## სქოლიო
კატეგორია:ბოტსვანის ოლქები
დამატება (ვიდეო თამაშები)

**დამატება**, **დანამატი**, **გაფართოების კომპლექტი**, **გაფართოების პაკეტი** *(ედონი)* () — სხვადასხვა სათამაშო მასალების დამატება არსებულ როლურ ვიდეო თამაშებში, სამაგიდო თამაშებსა და მთლიანად ვიდეო თამაშებში, რომელიც მოიცავს ახალ დონეებს, იარაღებს, პერსონჟებს, სიუჟეტებს და ა.შ. როგორც წესი, ორიგნალური თამაშის შემქმნელები იღებენ მონაწილეობას დამატების შექმნაში, თუმცა არის შემთხვევები, როდესაც შემქმნელები კონტრაქტს აფორმებენ მესამე მხარის დეველოპერებთან დამატებების შესაქმნელად. სამაგიდო თამაშებისა და სამაგიდო RPG-სთვის გაფართოების პაკეტებს, სავარაუდოდ, ჯერ კიდევ 1970-იან წლებში აწარმოებდნენ. 1980-იან წლებში დაიწყეს ვიდეო თამაშებისთვის გამოშვება. ადრეული მაგალითებია *Dragon Slayer*-ის სერია, *Xanadu Scenario II* და *Sorcerian*.

## მახასიათებლები
როგორც წესი, დამატების ფასი ორიგინალ თამაშთან შედარებით დაბალია. თუმცა ედონების უმეტესობა დასაყენებლად მოითხოვს ორიგინალურ თამაშს. თამაშებს, რომლებსაც გაჩნიათ რამდენიმე დამატება იყიდება  ორგინალურსა და ადრე გამოსულ დამატებებთან ერთად, მაგალითისთვის * The Sims Deluxe Edition*.(*The Sims*  ორ დამატებასთან ''The Sims: Livin' Large* და *The Sims: Hot Date* ერთად). ამგვარი კოლექციები უფრო მეტად შეღავათიანი არის მოთამაშებიისთვის.

როდესაც თამაში ამოწურავს ყველა რესურს, გამომცემი ხშირად უშვებს "სრულ" ან "ოქროს" კოლექციას, რომელიც შეიცავს ორიგინალურ თამაშსა და ყველა არსებულ დანამატს.

## დამოუკიდებელი დამატებები
დამოუკიდებელი, ავტონომიური დამატება () არის ისეთი დამატება, რომელსაც დასაყენებლად არ ესაჭიროება ორიგინალური თამაში. ამის მაგალითებია: *Half-Life: Blue Shift* და *Sonic & Knuckles* ზოგიერთ შემთხვევაში, დამოუკიდებელი, ან ავტონომიური დამატებბები, როგორებიც არის *Heroes of Might and Magic III: The Shadow of Death* და *Dungeon Siege: Legends of Aranna'' შეიცავენ ორიგინალურ თამაშს.

## კონსოლის თამაშების დამატებები
ედონები ძირითადად გამოდის პერსონალური კომპიუტერებისთვის, თუმცა მას შემდეგ რაც კონსოლებს გაუჩნდა ინტერნეტთან მიერთების ფუნქცია გაიზარდა დამატებების რაოდენობა კონსოლებისთვისაც. (მცნება ედონი არ უნდა აგვერიოს მცნება DLC-ში)  მულტიპლატფორმული თამაშების ზრდას წინ უძღვოდა მეტი გაფართოების კომპლექტის გამოშვება კონსოლებზე, განსაკუთრებით დამოუკიდებელი (ავტონუმიური) დამატებების გამოსვლა.

## სქოლიო
კატეგორია:ვიდეო თამაშების დამატებები
კატეგორია:ვიდეო თამაშების შექმნა
კატეგორია:ვიდეო თამაშების დისტრიბუცია
კატეგორია:ვიდეო თამაშის ტერმინოლოგია
სამხრეთის ოლქი (ბოტსვანა)

**სამხრეთის ოლქი** () — ოლქი ბოტსვანაში. ადმინისტრაციული ცენტრი — ქალაქი კანიე (Kanye). 2011 წლის აღწერის მიხედვით ოლქის მოსახლეობის რაოდენობა შეადგენს 215 775 ადამიანს.

## გეოგრაფია 
**მეზობელი ადმინისტრაციული ერთეულები:**
* კვენენგი — ჩრდილოეთით
* ჩრდილო-დასავლეთი (სამხრეთ აფრიკის რესპუბლიკა) — სამხრეთით
* კგალაგადი — დასავლეთით
* სამხრეთ-აღმოსავლეთის ოლქი — აღმოსავლეთით

## ადმინისტრაციული დაყოფა 
ადმინისტრაციული თვალსაზრისით ოლქი დაყოფილია 4 სუბოლქად:
* ბაროლონგი
* ჯვანენგი
* ნგვაკეცე
* დასავლეთი ნგვაკეცე

## ეკონომიკა 
ოლქის აღმოსავლეთში ამუშავებენ მანგანუმის, ასბესტის და ალმასის მადნის საბადოებს. ოლქის ტერიტორიაზე გადის (რამატლაბამას გავლით) რკინიგზის მცირე მონაკვეთი (დაახლოებით 70 კმ) ლობაცედან (სამხრეთ-აღმოსავლეთის ოლქი) მაბატგოში და მაფიკენგში (ჩრდილო-დასავლეთის პროვინცია).

## სქოლიო
კატეგორია:ბოტსვანის ოლქები
ანა კომნენოსი (საქართველოს დედოფალი)

**ანა კომნენოსი** (; დ. 6 აპრილი, 1357 — გ. 1406 წლის შემდეგ) — საქართველოს დედოფალი 1367 წლიდან. ბაგრატ V-ის მეორე მეუღლე. ერთიანი საქართველოს მეფის კონსტანტინე I-ის დედა. 

ანა კომნენოსი დაიბადა 1357 წელს ტრაპიზონის იმპერიაში. იმპერატორ ალექსი III-ისა და დედოფალ თეოდორას უფროსი შვილი. 

1367 წლის ივნისში, 10 წლის ასაკში, გახდა საქართველოს მეფის ბაგრატ V-ის მეორე მეუღლე. მომავალ დედოფალს საქართველოში თან ახლდა მამა და ბებია. 1369 წელს შეეძინა კონსტანტინე, რომელიც საქართველოს მეფე იყო 1407–1411 წლებში. ანა დედოფალს გასჩენია მეორე შვილიც ულუმპია.

ანა დედოფალი გარდაიცვალა 1406 წლის შემდეგ.

## სქოლიო
კატეგორია:საქართველოს დედოფლები
კატეგორია:კომნენოსები
კატეგორია:დაბადებული  6 აპრილი
კატეგორია:დაბადებული 1357
კატეგორია:გარდაცვალების წელი უცნობია
ოკავანგო

**ოკავანგო** (ანგოლის ტერიტორიაზე **კუბანგო**) () — მდინარე აფრიკის სამხრეთ-დასავლეთში. სიგრძის მიხედვით მეოთხე მდინარის სისტემაა სამხრეთ აფრიკაში. მიედინება სამხრეთ-აღმოსავლეთის მიმართულებით. სიგრძე — 1700 კმ. წყლის საშუალო ხარჯი — 475 მ³/წმ. სათავეს იღებს ანგოლაში, სადაც მას ეძახიან *კუბანგოს*. სამხრეთით მასზე გადის სახელმწიფო საზღვრის გარკვეული ნაწილი ანგოლასა და ნამიბიას შორის, რის შემდეგაც მიედინება ბოტსვანის ტერიტორიაზე.

ბოტსვანის ტერიტორიაზე შემოსვლამდე წინაღობების გამო, რომელიც ცნობილია როგორც *პოპის ჩანჩქერები*, მდინარის წყლის დონე ეცემა 4 მეტრით.

ოკავანგო არ უერთდება არც ზღვას და არც ტბას. იგი, იკლაკნება მრავალრიცხოვანი არხების ლაბირინთებით, აორთქლებისას კარგავს წყლის 95 %-ს და იკარგება ჭაობებში კალაჰარის უდაბნოს ჩრდილო-დასავლეთში. ამ ადგილს, როგორც წესი ეძახიან ოკავანგოს დელტას (ოკავანგოს ჭაობები), რომელიც მსოფლიოში ერთ-ერთი ყველაზე დიდი მდინარის დელტაა, ფართობით 15 000 კმ².

იშვიათად საკმაოდ წვიმიან პერიოდებში მდინარის წყლის ნაწილი ავსებს ნგამის ტბას. ძლიერი წყალდიდობების წლებში (საშუალოდ ერთჯერ 15-20 წელიწადში) აღწევს მლაშობ ნიადაგიან ქვაბულ — მაკგადიკგადამდე, სადაც რამდენიმე ათასი წლის წინ იყო დიდი ტბა.

ოკავანგოს აუზში მდებარეობს მორემის ნაკრძალი (ბოტსვანაში), რომელიც ცნობილია თავისი მდიდარი ველური ბუნებით.

## იხილეთ აგრეთვე
*ნამიბიის მდინარეების სია

## რესურსები ინტერნეტში
* Okavango River: the Flow of a Lifeline
* Safari in the Delta 
* Map of the Okavango River basin at Water Resources eAtlas 
* Map of the Okavango Delta at RhinoAfrica
* OKACOM Homepage
* OKACOM's EPSMO Project 
* Botswana destinations 
* Okavango river

## სქოლიო
კატეგორია:ანგოლის მდინარეები
კატეგორია:ნამიბიის მდინარეები
კატეგორია:ბოტსვანის მდინარეები
კვენენგი

**კვენენგი** () — ოლქი ბოტსვანაში. ადმინისტრაციული ცენტრი — ქალაქი მოლეპოლოლე (:en:Molepolole). 2011 წლის აღწერის მიხედვით ოლქის მოსახლეობის რაოდენობა შეადგენს 304 549 ადამიანს.

## გეოგრაფია 
ოლქის ჩრდილოეთით მდებარეობს ბუნების ნაკრძალი კგუცე. კვენენგის ტერიტორიაზე მიედინება სეზონურად მშრალი მდინარე მერაცვე და მისი შენაკადები.
  
**მეზობელი ადმინისტრაციული ერთეულები:**
* განზი და ცენტრალური ოლქი — ჩრდილოეთით
* სამხრეთის ოლქი — სამხრეთით
* კგალაგადი — დასავლეთით
* კგატლენგი — აღმოსავლეთით
* სამხრეთ-აღმოსავლეთის ოლქი — სამხრეთ-აღმოსავლეთით

## დასახლებული პუნქტები 
**8000 მაცხოვრებელზე მეტი:**
* მოლეპოლოლე/:en:Molepolole, 65 570 ადამიანი
* მოგოდიტშანე/:en:Mogoditshane, 46 493 ადამიანი
* ტამაგა/:en:Thamaga, 21 141 ადამიანი
* გაბანე/:en:Gabane, 13 581 ადამიანი
* კოპონგი/:en:Kopong, 7999 ადამიანი

## ადმინისტრაციული დაყოფა 
ადმინისტრაციული თვალსაზრისით ოლქი დაყოფილია 2 სუბოლქად:
* აღმოსავლეთი კვენენგი
* დასავლეთი კვენენგი

## სქოლიო
კატეგორია:ბოტსვანის ოლქები
სამხრეთ-აღმოსავლეთის ოლქი (ბოტსვანა)

**სამხრეთ-აღმოსავლეთის ოლქი** () — ოლქი ბოტსვანაში. ადმინისტრაციული ცენტრი — ქვეყნის დედაქალაქი გაბორონე. 2011 წლის აღწერის მიხედვით ოლქის მოსახლეობის რაოდენობა შეადგენს 345 613 ადამიანს.

## გეოგრაფია 
**მეზობელი ადმინისტრაციული ერთეულები:**
* კვენენგი — ჩრდილო-დასავლეთით
* კგატლენგი — ჩრდილო-აღმოსავლეთით
* სამხრეთის ოლქი — სამხრეთ-დასავლეთით
* ჩრდილო-დასავლეთი (სამხრეთ აფრიკის რესპუბლიკა) — აღმოსავლეთით

## დასახლებული პუნქტები 
**20 000 მაცხოვრებელზე მეტი:**
* გაბორონე, 186 007 ადამიანი
* ლობაცე, 29 689 ადამიანი
* ტლოკვენგი, 21 133 ადამიანი
* რამოცვა, 20 680 ადამიანი

## ადმინისტრაციული დაყოფა 
ადმინისტრაციული თვალსაზრისით ოლქი დაყოფილია 3 სუბოლქად:
* გაბორონე
* ლობაცე
* სამხრეთ-აღმოსავლეთი

## ეკონომიკა 
დედაქალაქში მდებარეობს საერთაშორისო აეროპორტი. ოლქის ტერიტორიაზე გადის რკინიგზის ხაზი მოჩუდიდან (კგატლენგი) რამატლაბამაში (სამხრეთის ოლქი).

## სქოლიო
კატეგორია:ბოტსვანის ოლქები
რობერტ კობლიაშვილი

**რობერტ კობლიაშვილი** (დ. 6 დეკემბერი, 1993, გარდაბანი) — ქართველი მოჭიდავე, რომელიც ასპარეზობს ბერძნულ-რომაულ სახეობაში. 2015 წელს ბათუმში 23-წლამდე მოჭიდავეებს შორის ჩატარებულ საქართველოს ჩემპიონატში კობლიაშვილმა ოქროს მედალი მოიპოვა. ხოლო 2016 წელს რიგაში, ლატვიაში ჭიდაობაში გამართულ ევროპის ჩემპიონატზე რობერტმა 85 კგ წონით კატეგორიაში ვერცხლის მედალი აიღო. არის საქართველოს ჩემპიონი (2019, -87კგ).

## იხილეთ აგრეთვე 
* ზურაბ დათუნაშვილი
* ვახტანგ ბლაგიძე
* მანუჩარ ცხადაია

## რესურსები ინტერნეტში 
*რობერტ კობლიაშვილი  — ქართული სპორტი

კატეგორია:დაბადებული 6 დეკემბერი
კატეგორია:დაბადებული 1993
კატეგორია:ქართველი მოჭიდავეები ბერძნულ-რომაულ სახეობაში
კატეგორია:გარდაბნის მუნიციპალიტეტში დაბადებულები
კატეგორია:ცოცხალი ადამიანები
შაშე (მდინარე)

**შაშე** () — მდინარე ბოტსვანის აღმოსავლეთში და ზიმბაბვეს სამხრეთ-დასავლეთში. მდინარე ლიმპოპოს მსხვილი მარცხენა შენაკადი. სათავეს იღებს ქალაქ ფრანსისთაუნის სიახლოვეს და მიედინება სამხრეთ-აღმოსავლეთის მიმართულებით თავის შესართავამდე სამხრეთ აფრიკის რესპუბლიკის საზღვრის სიახლოვეს. თავისი დინების დიდ ნაწილზე გადის სახელმწიფო საზღვარი ბოტსვანასა და ზიმბაბვეს შორის. სოფელ ტულის სიახლოვეს მდინარე მოკლე მანძილზე მთლიანად გადადის ზიმბაბვეს ტერიტორიაზე, მაგრამ სულ მალე ისევ უბრუნდება საზღვრის მდგომარეობას. შაშე დროებითი მდინარეა და მთლიანად შრება წლის დიდი ნაწილის განმავლობაში. შაშე ლიმპოპოს აუზში შეადგენს მისი ზედაპირული მდინარეული ჩამონადენის 12,2 %-ს.

ძირითადი შენაკადებია: სიმუკვე, სანჩოკვე, შაშანი, ტული, ტატე და რამოკგვებანა. ფრანსისთაუნიდან სამხრეთით მდინარეზე გადის საავტომობილო და სარკინიგზო ხიდი. ამას გარდა, ფრანსისთაუნიდან დაახლოებით 25 კმ-ით სამხრეთ-აღმოსავლეთით, სოფელ ტონოტადან ჩრდილოეთით, მდინარე გადაკეტილია შაშეს კაშხლით. თავიდან კაშხალი შენდებოდა იმ მიზნით, რომ წყლით უზრუნველყო მსხვილი სამრეწველო ქალაქი — სელები-ფიკვე, მაგრამ დღეისათვის წყალი პირველ რიგში გამოიყენება ქალაქ ფრანსისთაუნის და მისი შემოგარენი სოფლების უზრუნველსაყოფად.

## რესურსები ინტერნეტში
* 
* 

## სქოლიო
კატეგორია:ზიმბაბვეს მდინარეები
კატეგორია:ბოტსვანის მდინარეები
კახის პატარა ალავერდის ეკლესია

**პატარა ალავერდი** — ქართული ხუროთმოძღვრების ძეგლი კახში (ისტორიული კაკი).

ძველ დროში კახი დასახლებული იყო გვარებად, ეს ტრადიცია დღესაც შენარჩუნებულია. ყოველ გვარს თავისი საყდარი ჰქონდა. XIII საუკუნეში კახში თორმეტი ეკლესია ყოფილა, რომელთა ნანგრევები მეტნაკლებობით ან ნასაყდრალი ადგილები დღესაც დაცულია. თორმეტი ეკლესიიდან ერთ-ერთი პატარა ალავერდის საყდარი კახის თავში (კაკბაშში). პატარა ალავერდი შიგა კახეთის — დიდი ალავერდის სახელზეა აგებული და მისი ნაწილია. „ესეც საალავერდოა“, იგი „იმ დიდი ალავერდის ძმაა“. ყოველი წლის 14 სექტემბერს (ძველი სტილით), ისე როგორც კახეთში — „დიდი ალავერდობა“, აქაც იმართება, იგივე „ალავერდობა“ ე.წ. „ალავერდის ხატობა“, ისეთივე წეს-ჩვეულებით. 

## გადმოცემა
ასეთია ხალხური გადმოცემა ამ ძეგლის შესახებ. „პატარა ალავერდის“ გუმბათიანი ტაძარი აგებულია ძველი უგუმბათო ეკლესიის ადგილზე. ეს იყო უკანასკნელი ტაძარი საინგილოს ტერიტორიაზე, რომელიც აგებულ და აღდგენილ იქნა ხალხის მიერ თავისივე სახსრებით 1888 წ. საინგილოში ყველაზე კარგად ეს „პატარა ალავერდია“ დღემდე შემონახული. 

## კავკასიაში მართლმადიდებელი ქრისტიანობის აღდგენის საზოგადოება
საზოგადოების 1910 წლის ალბომში აღნიშნული ეკლესია აღნიშნულია, როგორც ჯვართამაღლების სახელობის ეკლესია, აშენებული საზოგადოებისა და მოსახლეობის ხარჯზე.

Image:Общество восстановления Православного христианство на Кавказе (15).jpg|ჯვართამაღლების ეკლესია სოფ. კახში

## რესურსები ინტერნეტში
* პატარა ალავერდი

კატეგორია:ქართული ეკლესია-მონასტრები აზერბაიჯანში
კატეგორია:ქართული არქიტექტურული ძეგლები საზღვარგარეთ
კვინისწყალი

**კვინისწყალი**, *კვინწყალი* — მდინარე ვანის მუნიციპალიტეტში. მდინარის ხეობაში და მის მიმდებარედ გაშენებულია სოფლები: უხუთი, ინაშაური და ამაღლება.

მდინარე სათავეს იღებს მესხეთის ქედის ჩრდილოეთ განშტოებაზე არსებული მთა კვინისთავის (1982,2 მ) ჩრდილო-აღმოსავლეთით 1 კმ-ში 1925 მეტრის სიმაღლეზე. სოფელ ამაღლების ჩრდილოეთით 2 კმ-ში მარცხნიდან უერთდება ეგრეთ წოდებულ რიონის შტოს, რომელიც სოფელ დიდველიდან მოყოლებული გამოყოფილია რიონის ძირითადი ნაწილიდან და პარალელურად მიედინება, გზად კვინისწყლისა და სხვადასხვა მცირე შენაკადების გარდა შეირთავს ბანურას, ფერეთას, კორისწყალს და ამაღლების სიახლოვეს რიონის სხვა რამდენიმე ნაკადში იხლართება.

## ფიზიკურ-გეოგრაფიული დახასიათება 
ცხენისზურგის მთით კვინისწყლის აუზი გამოიყოფა სულორის აუზისგან. ჩრდილოეთ კალთებზე. მდინარის აუზი იყოფა მთიან, მთისწინა და დაბლობ ზონებად. აუზის მთიანი და მთისწინა ზონების გეოლოგიურ აგებულებაში მონაწილეობას იღებენ ქვიშაქვები, მერგელები, ბაზალტები და ანდეზიტები. დაბლობი ზონა კი აგებულია ძველი ალუვიური განფენებით. აუზის ნიადაგური საფარი წარმოდგენილია ტყის ყავისფერი და ყვითელმიწა ნიადაგებით. აუზის მთიანი ზონის დაახლოებით 85 % დაფარულია ხშირი ფოთლოვანი ტყით, დაბლობი ზონის დიდი ნაწილი კი ათვისებულია სასოფლო-სამეურნეო კულტურებით.

მდინარის ხეობა სათავიდან სოფელ ზედა გორამდე V-ეს ფორმისაა, ქვემოთ ტრაპეციული ფორმის, ხოლო რიონის მარცხენა ტერასაზე არამკაფიოდ არის გამოხატული. მდინარე სოფელ ქვედა გორამდე ტიპური მთის მდინარის ხასიათს ატარებს. მის კალაპოტში გვხვდება ნაკადის მიერ მოტანილი დიდი ზომის დამუშავებული ქვები, რომელთა მაქსიმალური დიამეტრი 1 მ-მდეა. ნაკადის სიგანე იცვლება 3-4 მ-დან 7-8 მ-მდე, სიღრმე 0,3-დან 0,8 მ-მდე, ხოლო სიჩქარე 1,2 მ/წმ-დან 0,9 მ/წმ-მდე.

## ჰიდროლოგიური მახასიათებლები 
მდინარის სიგრძეა 20,5 კმ, საერთო ვარდნა 1886 მ, საშუალო ქანობი 92,0 %, წყალშემკრები აუზის ფართობი კი 46 კვ. კმ-ია. მდინარე საზრდოობს თოვლის, წვიმის და გრუნტის წყლებით. მისი წყლიანობის რეჟიმი ხასიათდება გაზაფხულის წყალდიდობით და წყალმოვარდნებით მთელი წლის განმავლობაში. წყალმცირობა ძირითადად ზაფხულის თვეებში აღინიშნება. მდინარე გამოიყენება სოფლის წისქვილების სამუშაოდ და სარწყავად.

## სარეწაო მნიშვნელობა 
სახეობათა მრავალფეროვნების მიხედვით კვინისწყალი სენსიტიურია. არა აქვს სარეწაო მნიშვნელობა. განვითარებულია სამოყვარულო თევზჭერა. სტატუსი შეიძლება შეფასდეს, როგორც სატოფე-სანასუქო. მდინარეში ბინადრობს 10 აბორიგენული თევზის სახეობა.

## რესურსები ინტერნეტში
*უნივერსალური ენციკლოპედიური ლექსიკონი
* აღმოსავლეთ-დასავლეთის გაზსადენის გარემოზე ზემოქმედების ანგარიში — საქართველოს ნავთობისა და გაზის კორპორაცია

კატეგორია:რიონის შენაკადები
კატეგორია:იმერეთის მხარის მდინარეები
სევდია უგრეხელიძე

**სევდია უგრეხელიძე** (დ. 25 ივლისი, 1949, ქუთაისი, საქართველოს სსრ) — ქართველი პოლიტიკოსი, ხელოვნებათმცოდნე, იურისტი და ეკონომისტი. 

## ბიოგრაფია
თბილისის საკრებულოს წევრი და ფრაქცია „ერთიანი ნაციონალური მოძრაობის“ თავმჯდომარე სევდია უგრეხელიძე დაიბადა 1949 წლის 25 ივლისს ქალაქ ქუთაისში. უმაღლესი განათლება ვანო სარაჯიშვილის სახელობის კონსერვატორიასა და „პროფესორ ჯამბაკურ ბაქრაძის სახელობის სამართლისა და ეკონომიკის“ ინსტიტუტში მიუღია და სპეციალობით არის: ხელოვნებათმცოდნე, იურისტი და ეკონომისტი. 

მისი შრომითი ბიოგრაფია 1972 წელს იწყება, როდესაც ვანო სარაჯიშვილის სახელობის  კონსერვატორიისა და ალექსანდრე პუშკინის სახელობის პედაგოგიური ინსტიტუტის ხელოვნების ისტორიის ლექტორად მუშაობდა 1991 წლამდე. 1999 წელს ადვოკატი გახდა და 2004 წლამდე იყო საქართველოს ადვოკატთა კოლეგიის წევრი. 2001 წელს საპარლამენტო კომიტეტებთან არსებული ეროვნული თანხმობის კომისიაში იმუშავა მიწვეულ სპეციალისტად. 2002–2004 წლებში არასამთავრობო ორგანიზაცია „კონსტიტუციის 42-ე მუხლის“ ადვოკატი იყო. 

2004 წელს თბილისის საკრებულოს იურიდიულ საქმეთა და ადამიანის უფლებათა დაცვის კომისიის თავმჯდომარედ დაინიშნა, რაკი მეორე მოწვევის საკრებულოს დეპუტატი იყო. 2006–2008 წლებში მიწის მართვისა და განკარგვის განყოფილების უფროსად მუშაობდა. 2008 წელს კვლავ საკრებულოში მოხვდა და ეკონომიკური პოლიტიკისა და მუნიციპალური მმართველობის კომისიის თავმჯდომარის მოადგილის პოზიცია დაიკავა. 2013 წელს თბილისის მერის პირველ მოადგილედ დაინიშნა. 

2013 წლის 22 დეკემბრიდან 2014 წლის 2 აგვისტომდე თბილისის მერის მოვალეობას ასრულებდა. შემდეგ კვლავ საკრებულოს წევრი გახდა ისევ „ერთიანი ნაციონალური მოძრაობის“ პროპორციული სიით.

## რესურსები ინტერნეტში
* სევდია უგრეხელიძე 

კატეგორია:დაბადებული  25 ივლისი
კატეგორია:დაბადებული 1949
კატეგორია:ქართველი ქალი პოლიტიკოსები
კატეგორია:ქართველი იურისტები
კატეგორია:ქართველი ეკონომისტები
კატეგორია:ქართველი ხელოვნებათმცოდნეები
კატეგორია:ქუთაისში დაბადებულები
ვლადიმერ ვაისი

**ვლადიმერ ვაისი** (დ. 22 სექტემბერი, 1964, ბრატისლავა) — სლოვაკი ფეხბურთელი და მწვრთნელი. თამაშობდა ჩეხოსლოვაკიის, მოგვიანებით კი სლოვაკეთის ეროვნულ ნაკრებში. 2016 წლის მარტში დაინიშნა საქართველოს ეროვნული ნაკრების მწვრთნელად. თანამდებობას იკავებდა 2020 წლის 15 ნოემბრამდე. საქართველოს ნაკრებმა მისი ხელმძღვანელობით ჩატარებულ 47 შეხვედრაში, 16 მოიგო, 15 ფრედ ითამაშა, ხოლო 16 წააგო.

## მიღწევები 
### საკლუბო 
** არტმედია**
*სლოვაკეთის ჩემპიონი (2): 2004–05, 2007–08
*სლოვაკეთის თასის გამარჯვებული (1): 2008
*ჩემპიონთა ლიგა: ჯგუფური ეტაპი 2005-06
*უეფა-ს თასი: საფინალო ეტაპი  2005-06

** სლოვანი**
*ევროპის ლიგა: ჯგუფური ეტაპი 2011-12

** ქაირათი**
*ყაზახეთის თასის გამარჯვებული (2): 2014, 2015
*ყაზახეთის პრემიერლიგა: მე-2 ადგილი (1): 2015

### სანაკრებო 
** სლოვაკეთი**
*მსოფლიო საფეხბურთო ჩემპიონატი 2010: 1/16 ეტაპი.

## რესურსები ინტერნეტში 
* პროფილი Soccerway-ზე  
* პროფილი Transfermarkt-ზე  

## სქოლიო 
კატეგორია:დაბადებული 1964
კატეგორია:სლოვაკი ფეხბურთელები
კატეგორია:ბრატისლავის ინტერის ფეხბურთელები
კატეგორია:პრაღის სპარტას ფეხბურთელები
კატეგორია:სლოვაკი ფეხბურთის მწვრთნელები
კატეგორია:დაბადებული 22 სექტემბერი
კატეგორია:ცოცხალი ადამიანები
დიმიტრი პაიეტი

**დიმიტრი პაიე** ( დ. 29 მარტი, 1987) — ფრანგი ფეხბურთელი, საფრანგეთის ეროვნული ნაკრებისა და საფეხბურთო კლუბ მარსელის წევრი. არის სწრაფი, აქვს კარგი ტექნიკა და დრიბლინგი.

## რესურსები ინტერნეტში 
* 

კატეგორია:ფრანგი ფეხბურთელები
კატეგორია:დაბადებული 1987
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:დაბადებული 29 მარტი
კატეგორია:პრემიერ ლიგის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
ჩრდილო-დასავლეთის ოლქი (ბოტსვანა)

**ჩრდილო-დასავლეთის ოლქი** () — ოლქი ბოტსვანაში. ოლქი შეიქმნა 2001 წელს, როდესაც გაერთიანდა ნგამილენდის და ჩობეს ოლქები. ადმინისტრაციული ცენტრი — ქალაქი მაუნი (:en:Maun). 2011 წლის აღწერის მიხედვით ოლქის მოსახლეობის რაოდენობა შეადგენს 175 631 ადამიანს.

## გეოგრაფია 
ოლქის ცენტრალურ ნაწილში მიედინება მდინარე ოკავანგო და მისი მრავალი შენაკადი, ასევე ამავე მდინარის დელტა. სამხრეთში მდებარეობენ მლაშობ ნიადაგიანი ქვაბულები: მადონგო, ნგვაკო, მასალანიანე; ჩრდილო-დასავლეთში — ცოდილოს მთები, მდინარეები: ნგამასერი და ცკაუდუმი. ბუნების დაცვის ტერიტორიები: ბუნების ნაკრძალი მორემი (ცენტრში), ეროვნული პარკი ჩობე (ჩრდილოეთში), ნხაი პანი (აღმოსავლეთში), გცვიჰაბას გამოქვაბულები.

**მეზობელი ადმინისტრაციული ერთეულები:**
* ზამბეზი (ნამიბია) — ჩრდილოეთით
* განზი — სამხრეთით
* ცენტრალური ოლქი — სამხრეთ-აღმოსავლეთით
* აღმოსავლეთი კავანგო, ოჩოსონდიუპა, ომაჰეკე (ნამიბია) — დასავლეთით

## დასახლებული პუნქტები 
**4000 მაცხოვრებელზე მეტი:**
* მაუნი (:en:Maun) 43 776 ადამიანი
* გუმარე (:en:Gumare) 7827 ადამიანი
* კასანე (:en:Kasane) 7638 ადამიანი
* შაკავე (:en:Shakawe) 4389 ადამიანი

## ადმინისტრაციული დაყოფა 
ადმინისტრაციული თვალსაზრისით ოლქი დაყოფილია 4 სუბოლქად:
* ჩობე
* დელტა
* ჩრდილოეთ ნგამილენდი
* სამხრეთ ნგამილენდი

## ეკონომიკა 
ოლქის უკიდურეს აღმოსავლეთში მიმდინარეობს მანგანუმის საბადოს და ასბესტის მოპოვება. მაუნში და კასანეში (უკიდურეს ჩრდილოეთში) მდებარეობს აეროპორტი.

## სქოლიო
კატეგორია:ბოტსვანის ოლქები
კუანდო

**კუანდო** (კუანდუ (), ქვედა დინებაში — ლინიანტი, ჩობე) — მდინარე აფრიკის სამხრეთ-დასავლეთში. მდინარე ზამბეზის მარჯვენა შენაკადი. სიგრძე შეადგენს დაახლოებით 800 კმ-ს.

მიედინება ანგოლაში, კუანდო-კუბანგოს პროვინციის აღმოსავლეთ ნაწილში, შემდეგ ნამიბიაში და ბოტსვანაში. კუანდოს სათავეები მდებარეობენ ბიეს პლატოზე ანგოლაში. შუა დინებაში (დაახლოებით 225 კმ) სასაზღვრო მდინარეა ანგოლასა და ზამბიას შორის.

კუანდო ერთ-ერთი დიდი მდინარეა სამხრეთ აფრიკაში.

## იხილეთ აგრეთვე
*ნამიბიის მდინარეების სია

## სქოლიო
კატეგორია:ანგოლის მდინარეები
კატეგორია:ბოტსვანის მდინარეები
კატეგორია:ზამბიის მდინარეები
კატეგორია:ნამიბიის მდინარეები
ნგამი

[thumb|left|[ოკავანგოს დელტა|ოკავანგოს დელტის რუკა (ნგამის ტბის დანახვა შესაძლებელია ქვემოთ)]]
**ნგამი** () — ტბა ბოტსვანაში. მდებარეობს კალაჰარის დაახლოებით ჩრდილოეთ საზღვართან, ზღვის დონიდან 932 მეტრ სიმაღლეზე, სამხრეთ აფრიკის პლატოზე (მარილის საბადო, სახელად სოა, მდებარეობს 740 მეტრ სიმაღლეზე). XIX საუკუნის შუა პერიოდში მისი ფართობი აღწევდა 770 კმ²-ს. ის განუწყვეტლად მცირდება და დღეისათვის მას აქვს მცირე ზომა და წარმოადგენს ჭაობს. ჩრდილო-აღმოსავლეთიდან მასში ჩაედინება მდინარე ოკავანგო.

ჩრდილოეთის ქვიშოვან სანაპიროებზე გვხვდება აკაცია, ბაობაბი, ასევე პალმის ხეები. სანაპირო ზონაში ბინადრობს ივეოსი და თეთრი ოყარი. არის თევზებიც.

1849 წელს ნგამიზე კვლევებს ატარებდა დეივიდ ლივინგსტონი, ჯეიმზ ჩეპმენი, 1853 წელს — კარლ იოჰან ანდერსონი, 1886 წელს — ჰანს შინცი, 1890 წელს — ავსტრიელი გეოლოგი ედუარდ ფლეკი, ხოლო მის შემდეგ — ზიგფრიდ პასარგე.

1894 წლისთვის ნგამის ტბაზე უკვე ცხოვრობდა მკვლევართა დაახლოებით 30 ოჯახი.

## რესურსები ინტერნეტში
* Charles John Anderson: Lake Ngami. Struik, Cape Town 1967 (Nachdruck). 
* Creina Bond: Lake Ngami. In: Peter Johnson, Anthony Bannister: Okavango: sea of land, land of water. 9. Auflage. Struik, Cape Town 1988, ISBN 0-86977-086-1, S. 41–45.
* Read local weekly news from The Ngami Times .

## სქოლიო
კატეგორია:ბოტსვანის ტბები
კატეგორია:ტბები ანბანის მიხედვით
დელე ალი

**დელე ალი** (; დ. 11 აპრილი, 1996) — ნიგერიული წარმოშობის ინგლისელი ფეხბურთელი. „კომოს" ნახევარმცველი.

## საკლუბო კარიერა
საკლუბო კარიერა დაიწყო საფეხბურთო კლუბ „მილტონ კეინზ დონსში“. 

## სანაკრებო კარიერა
ასპარეზობდა ინგლისის ყველა ასაკობრივ ნაკრებებში. 2018 წლის მსოფლიო ჩემპიონატისა და 2016 წლის ევროპის ჩემპიონატის მონაწილე ინგლისის ეროვნული ნაკრების შემადგენლობაში.

## სანაკრებო სტატისტიკა
## რესურსები ინტერნეტში 
*
*England stats at the FA

## სქოლიო
კატეგორია:დაბადებული 1996
კატეგორია:დაბადებული 11 აპრილი
კატეგორია:ინგლისელი ფეხბურთელები
კატეგორია:პრემიერ ლიგის ფეხბურთელები
კატეგორია:ინგლისის საფეხბურთო ლიგის ფეხბურთელები
კატეგორია:ტოტენჰემ ჰოტსპურის ფეხბურთელები
კატეგორია:თურქეთის საფეხბურთო სუპერლიგის ფეხბურთელები
კატეგორია:ბეშიქთაშის ფეხბურთელები
კატეგორია:ინგლისის ეროვნული საფეხბურთო ნაკრების ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:ცოცხალი ადამიანები
ბარბარა სამხარაძე

**ბარბარა სამხარაძე** (დ. 12 ოქტომბერი 2000, ჭაბუკიანი, საქართველო) — ქართველი მომღერალი, ტელეშოუ ნიჭიერის 2016 წლის გამარჯვებული. აქვს ფართო დიაპაზონი. 2019 წელს მონაწილეობა მიიღო პროექტ „საქართველოს ვარსკვლავში“.

## ნიჭიერში მონაწილეობა
## რესურსები ინტერენტში
## სქოლიო
კატეგორია:ქართველი მომღერლები
კატეგორია:დაბადებული 2000
კატეგორია:დაბადებული 12 ოქტომბერი
ბარბარა
შუა ევროპის ვაკე

მინი|შუა ევროპის ვაკე
**შუა ევროპის ვაკე** ან **ჩრდილოეთ ევროპის ვაკე** — ვაკე ევროპაში, უმთავრესად პოლონეთში, გერმანიაში, დანიასა და ნიდერლანდებში. ჩრდილოეთიდან ესაზღვრება ჩრდილოეთისა და ბალტიის ზღვის სანაპიროები, სამხრეთით ჰერცინული სისტემის მთები და მაღლობები. 
## გეოგრაფიული მახასიათებლები
### ზომები
სიგრძე დაახლოებით 600 კმ, სიგანე 200-იდან 500 კილომეტრამდეა, სიმაღლე უმეტესად 50–100 მ-მდე. ცალკეული მორენული სერების სიმაღლე 300 მეტრზე მეტია. უმთავრესად აგებულია კირქვებითა და ქვიშაქვებით, რომლებიც ზემოდან დაფარულია მყინვარული ნალექებით. 
### ჰავა და საშუალო ტემპერატურები
ჰავა გარდამავალია ზღვიურიდან კონტინენტურისაკენ. იანვრის საშუალო ტემპერატურაა დასავლეთით -1-იდან -3°C-მდე, აღმოსავლეთით -2-იდან -4°C-მდე; ივლისისში კი 17–19°C. ნალექები დასავლეთით 800 მმ წელიწადში, აღმოსავლეთით – 500 მმ. 
## ჰიდროლოგია და ბიომრავალფეროვნება
მდინარეთა ქსელი ხშირია (ოდრის, ელბის, ვეზერის, რაინის და სხვათა აუზები). შუა ევროპის ვაკეზე ბევრია მყინვარული ტბა. განვითარებულია ტყის ყომრალი და გაეწრებული ნიადაგები. ბუნებრივი მცენარეულობიდან დასავლეთით მუხნარ–წიფლნარია, აღმოსავლეთთ — შერეული ტყეები. ტყე ძირითადად გაჩეხილია. ჩრდილოეთით ბევრია ტორფნარი. ხეობებში მდელოებია. არის მარცვლეულის ნათესები, შაქრის ჭარხლის ნარგავები. აქ მცხოვრები ადამიანები მისდევენ მესაქონლეობას. შუა ევროპის ვაკე მჭიდროდაა დასახლებული. ვაკეზე მდებარეობს ქალაქები:
*პოზნანი (პოლონეთი)
*ბერლინი (გერმანია)
*ჰამბურგი (გერმანია)
*ბრემენი (გერმანია)
*ჰანოვერი (გერმანია)
*ამსტერდამი (ნიდერლანდები)
*როტერდამი (ნიდერლანდები).

## ჩრდილოეთ გერმანიის ვაკე
შუა ევროპის ვაკის გერმანულ ნაწილს ჩრდილოეთ გერმანიის ვაკე ეწოდება. ჩრდილოეთ გერმანიის ვაკის უმეტესი ნაწილი ზღვის დონიდან 100 მეტრზე დაბლა მდებარეობს. ოკეანის ჩრდილოეთი სანპიროების უმეტესი ნაწილი მოსწორებულია და ჭაობებითა და ვატებითაა დაფარული. ჩრდილოეთ გერმანიის ვაკის გაგრძელებად ითვლება ჩრდილოეთ და აღმოსავლეთი ფრიზის კუნძულები, რომელიც კონტინენტს შუა საუკუნეებში წყალდიდობის დროს გამოეყო.
## ლიტერატურა
## რესურსები ინტერნეტში
*Baltic Lagoons  
*Lowlands-L, an international discussion community dealing with the North European Plain, its cultures, language varieties, history, etc.; also dealing with Lowlands-based heritage in Britain, North America, Australia, etc. 
* Clickable map (რუსული)

კატეგორია:ევროპის ვაკეები
ცხენისზურგი

**ცხენისზურგი** — მთა საქართველოში, იმერეთის მხარეში, ვანის მუნიციპალიტეტში. მდებარეობს ლობოროტის ქედის უკიდურეს ჩრდილოეთ ნაწილში, მდინარების კორისწყლის, კვინისწყლის და ძულუხურის წყალგამყოფი. სიმაღლე ზღვის დონიდან 1678 მ.

## რესურსები ინტერნეტში
*ცხენისზურგი — უნივერსალური ენციკლოპედიური ლექსიკონი

კატეგორია:იმერეთის მხარის მთები
ირაკლი მენაღარიშვილი

**ირაკლი ათინოგენის ძე მენაღარიშვილი** (დ. 18 მაისი, 1951, თბილისი) — ქართველი პოლიტიკოსი, ბრწყინვალების საპრეზიდენტო ორდენის კავალერი (2018).

## ბიოგრაფია 
ირაკლი მენაღარაშვილი დაიბადა 1951 წლის 18 მაისს ქალაქ თბილისში. 1974 წელს დაამთავრა თბილისის სახელმწიფო სამედიცინო ინსტიტუტი სამკურნალო საქმის სპეციალობით. 1971 წლის 1 ოქტომბრიდან 1973 წლის 1 ოქტომბრამდე იყო თბილისის სახ. სამედიცინო ინსტიტუტის, სამკურნალო ფაკულტეტის კომკავშირის კომიტეტის მდივანი. 1973 წლის 1 ოქტომბრიდან 1975 წლის 1 ნოემბრამდე იყო თბილისის სახ. სამედიცინო ინსტიტუტის კომკავშირის კომიტეტის მდივანი. 1975 წლის 1 ნოემბრიდან 1978 წლის 1 თებერვლამდე იყო კომკავშირის თბილისის ორჯონიკიძის რაიკომის პირველი მდივანი. 1978 წლის 1 თებერვლიდან 1980 წლის 1 აპრილამდე იყო საქართველოს კომკავშირის ცენტრალური კომიტეტის განყოფილების გამგე.

1980 წლის 1 აპრილიდან 1982 წლის 1 მაისამდე იყო ქალაქ თბილისის ჯანდაცვის სამმართველოს უფროსი. 1982 წლის 1 იანვრიდან 1986 წლის 1 იანვრამდე იყო საქართველოს ჯანდაცვის მინისტრის პირველი მოადგილე. 1986 წლის 1 იანვრიდან 1991 წლის 1 იანვრამდე იყო საქართველოს სსრ-ის ჯანდაცვის მინისტრი. 1991 წლის 1 იანვრიდან 1992 წლის 1 იანვრამდე იყო სტრატეგიული გამოკვლევის ცენტრის დირექტორი. 1992 წლის 1 მაისიდან 1992 წლის 1 ნოემბრამდე იყო საქართველოს რესპუბლიკის სახელმწიფო საბჭოს წევრი, საერთაშორისო ჰუმანიტარული დახმარების კოორდინატორი.

1992 წლის 1 ნოემბრიდან 1993 წლის 1 სექტემბრამდე იყო საქართველოს რესპუბლიკის ჯანდაცვის მინისტრი. 1993 წლის 1 სექტემბრიდან 1995 წლის 1 დეკემბრამდე იყო საქართველოს პრემიერ-მინისტრის მოადგილე. 1995 წლის 15 დეკემბრიდან 2003 წლის 29 ნოემბრამდე იყო საქართველოს საგარეო საქმეთა მინისტრი. აქვს მინიჭებული საგანგებო და სრულუფლებიანი ელჩის რანგი.

ფლობს ინგლისურ და რუსულ ენებს. ჰყავს მეუღლე და ორი შვილი.

## ჯილდოები 
* ბრწყინვალების საპრეზიდენტო ორდენი (2018) „საქართველოს სახელმწიფოებრიობის განმტკიცების, საერთაშორისო ასპარეზზე საქართველოს ეროვნული ინტერესების დაცვისა და ქართული დიპლომატიის განვითარებაში შეტანილი განსაკუთრებული წვლილისათვის“

## რესურსები ინტერნეტში 
* ბიოგრაფია  საქართველოს საგარეო საქმეთა სამინისტროს ოფიციალურ საიტზე

## სქოლიო 
კატეგორია:საქართველოს საგარეო საქმეთა მინისტრები
კატეგორია:საქართველოს სსრ ჯანმრთელობის დაცვის მინისტრები
კატეგორია:საქართველოს შრომის, ჯანმრთელობისა და სოციალური დაცვის მინისტრები
კატეგორია:დაბადებული 1951
კატეგორია:დაბადებული 18 მაისი
კატეგორია:თბილისში დაბადებულები
კატეგორია:ბრწყინვალების საპრეზიდენტო ორდენის კავალრები
კატეგორია:ცოცხალი ადამიანები
მონალანონგ-ჰილი

**მონალანონგ-ჰილი** () — მთა ბოტსვანაში, რომელიც ქვეყნის ყველაზე მაღალ წერტილად ითვლება და რომლის სიმაღლე ზღვის დონიდან შეადგენს 1494 მეტრს.

ცოდილოს ბორცვებზე (დაახლოებით 1400 მეტრი სიმაღლე) მდებარე ოტსე ჰილის მთა (1491 მეტრი სიმაღლე) ასევე ხშირად მოიხსენიება, როგორც ბოტსვანის ყველაზე მაღალი წერტილი.

## რესურსები ინტერნეტში
* Peakbagger listing

## სქოლიო
კატეგორია:ბოტსვანის მთები
ცკაუ

**ცკაუ** () — მცირე ტბა ბოტსვანის ცენტრალურ ნაწილში, მდინარე ბოტეტიდან სამხრეთით, მდებარეობს დაახლოებით 270 კმ-ით დასავლეთით ქალაქ ფრანსისთაუნიდან და დაახლოებით 400 კმ-ით ჩრდილო-დასავლეთით დედაქალაქ გაბორონედან.

ტბა, რომლის ფართობი აღწევდა 300 კმ²-ს, დღეისათვის შეადგენს დაახლოებით 120 კმ²-ს. ტბის სიღრმე, როგორც წესი, არ აღემატება რამდენიმე სანტიმეტრს, ხოლო პერიოდულად ტბა მთლიანად შრება.

ტბის ფლორა და ფაუნა, რომელიც ადრე საკმაოდ მრავალფეროვანი იყო (ნიანგები, ბეჰემოთები, თევზები, წყალქვეშა მცენარეულობა), დღეისათვის ღარიბია და ძირითადად შემოიფარგლება ლერწმით, რომლითაც დაფარულია სანაპირო.

## რესურსები ინტერნეტში
* 

კატეგორია:ბოტსვანის ტბები
კორისწყალი

**კორისწყალი**, *კორწყალი* — მდინარე ბაღდათის და ვანის მუნიციპალიტეტებში, რიონის მარცხენა შენაკადი. სიგრძე — 27,4 კმ, წყალშემკრები აუზი — 54,8 კვ. კმ. მდინარის სანაპიროებზე გაშენებულია სოფლები: შუბანი, ფერსათი, წითელხევი, სალომინაო, როხი.

მდინარე კორისწყალი სათავეს იღებს მესხეთის ქედის დასავლეთ კალთებზე, მთა კვინისთავის ჩრდილო-დასავლეთით 4 კმ-ში, ზღვის დონიდან 1720 მეტრის სიმაღლეზე. სოფელ როხთან შეერთვის ეგრეთ წოდებულ რიონის შტოს, რომელიც სოფელ დიდველიდან მოყოლებული გამოყოფილია რიონის ძირითადი ნაწილიდან და პარალელურად მიედინება, გზად კორისწყლისა და სხვადასხვა მცირე შენაკადების გარდა შეირთავს ბანურას, ფერეთას, კვინისწყალს და ამაღლების სიახლოვეს რიონის სხვა რამდენიმე ნაკადში იხლართება.

## ფიზიკურ-გეოგრაფიული დახასიათება 
მდინარის აუზი იყოფა მთიან და დაბლობ ზონებად. მთიანი ზონა მდებარეობს საქართველოს სამხრეთ მთიანეთის ჩრდილოეთ ფერდობზე, დაბლობი კი კოლხეთის დაბლობის სამხრეთ-აღმოსავლეთ ნაწილში. მთიანი ზონის რელიეფი, სათავიდან სოფელ ფერსათამდე, ძლიერ დანაწევრებულია შენაკადების ხეობებით. აქ ცალკეული მთების სიმაღლეები 1000-1600 მეტრზეა. ქვემოთ რელიეფი დაბლდება 500-600 მეტრამდე, ხოლო სოფელ ფერსათის ქვემოთ იცვლება გორაკ-ბორცვიანი რელიეფით.

მთიანი ზონის გეოლოგია ძირითადად წარმოდგენილია დანალექი ქანებით. დაბლობი ზონა კი აგებულია ძველი ალუვიური განფენებით. აუზში ძირითადად გავრცელებულია თიხნარი ნიადაგები. აუზის დაახლოებით 50 % დაკავებულია ფოთლოვანი ტყით. დაბლობი ზონის დიდი ნაწილი კი ათვისებულია სახნავებით და სასოფლო-სამეურნეო კულტურებით.

მდინარის ხეობა სათავიდან სოფელ ფერსათამდე V-ეს ფორმისაა. ქვემოთ, სოფელ როხამდე ტრაპეციული, დაბლობზე კი არამკაფიოდ არის გამოხატული. ხეობის ფსკერის სიგანე 2-3 მეტრიდან (სათავეებში) იცვლება 0,4-1,0 კმ-მდე. ორმხრივი ტერასები ჩნდება სოფელ ფერსათის ქვემოთ. ტერასების სიგანე 0,3-0,4 კმ-დან 0,8-1,0 კმ-მდე იცვლება. მათი სიმაღლე 2,5-10 მეტრია. ჭალა გვხვდება სოფელ წითელხევის ქვემოთ. ჭალის სიგანე 30-40 მეტრიდან 100-150 მეტრამდე იცვლება. წყალდიდობებისა და წყალმოვარდნების პერიოდში ჭალა იფარება 1-1,3 მეტრის სიმაღლის წყლის ფენით. მდინარის კალაპოტი მთელ სიგრძეზე ზომიერად კლაკნილი და ძირითადად დაუტოტავია. ცალკეულ ადგილებში (სოფელ როხთან) მდინარე იყოფა ორ ტოტად და ქმნის მცირე ზომის, არამდგრად კუნძულს.

## ჰიდროლოგიური მახასიათებლები 
მდინარის სიგრძეა 28 კმ, საერთო ვარდნა 1665 მეტრი, საშუალო ქანობი 59,1 %, წყალშემკრები აუზის ფართობი 54.8 კვ. კმ, აუზის საშუალო სიმაღლე კი 462 მეტრი ზღვის დონიდან. ნაკადის სიგანე იცვლება 1-დან 10 მეტრამდე, სიღრმე 0,2-დან 1 მ-მდე, ხოლო სიჩქარე 0,6-0,8 მ/წმ-დან 0,1-0,3 მ/წმ-მდე. მდინარე საზრდოობს თოვლის, წვიმის და გრუნტის წყლებით. მისი წყლიანობის რეჟიმი ხასიათდება წყალმოვარდნებით მთელი წლის განმავლობაში. მდინარეზე ყინულოვანი მოვლენები არ ფიქსირდება. მდინარე გამოიყენება სოფლის წისქვილების სამუშაოდ და სარწყავად.

## სარეწაო მნიშვნელობა 
მდინარე დაბალსენსიტიურია. ძირითადი ფუნქცია სატოფე-სანასუქოა.

## რესურსები ინტერნეტში
*უნივერსალური ენციკლოპედიური ლექსიკონი
* აღმოსავლეთ-დასავლეთის გაზსადენის გარემოზე ზემოქმედების ანგარიში — საქართველოს ნავთობისა და გაზის კორპორაცია

კატეგორია:რიონის შენაკადები
კატეგორია:იმერეთის მხარის მდინარეები
ჩრდილო-აღმოსავლეთის ოლქი (ბოტსვანა)

**ჩრდილო-აღმოსავლეთის ოლქი** () — ოლქი ბოტსვანაში. ადმინისტრაციული ცენტრი — ქალაქი მასუნგა (:en:Masunga). 2011 წლის აღწერის მიხედვით ოლქის მოსახლეობის რაოდენობა შეადგენს 159 225 ადამიანს.

## გეოგრაფია 
**მეზობელი ადმინისტრაციული ერთეულები:**
* ცენტრალური ოლქი — დასავლეთით
* სამხრეთი მატაბელელენდი (ზიმბაბვე) — აღმოსავლეთით

## დასახლებული პუნქტები 
**3000 მაცხოვრებელზე მეტი:**
* ფრანსისთაუნი/:en:Francistown, 113 315 ადამიანი — მოსახლეობის რაოდენობის მიხედვით სიდიდით მეორე ქალაქი ქვეყანაში
* მასუნგა/:en:Masunga, 3175 ადამიანი

## ადმინისტრაციული დაყოფა 
ადმინისტრაციული თვალსაზრისით ოლქი დაყოფილია 2 სუბოლქად:
* ფრანსისთაუნი
* ჩრდილო-აღმოსავლეთი.

## ეკონომიკა 
მიმდინარეობს ოქროს მადნის დამუშავება და მოპოვება. ქალაქ ფრანსისთაუნში მდებარეობს საერთაშორისო აეროპორტი. ოლქის ტერიტორიაზე გადის რკინიგზის ხაზი პლამტრიდან (სამხრეთი მატაბელელენდი) პალაპიეში (ცენტრალური ოლქი).

## რესურსები ინტერნეტში
* A biography of Tshekedi Khama 1905—1959

## სქოლიო
კატეგორია:ბოტსვანის ოლქები
აიუროკა

**აიუროკა** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 989 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ანდრელანდიის შემადგენლობაში.

2010 წლის მონაცემებით, მოსახლეობა 6 162 ადამიანს შეადგენდა, მოსახლეობის სიმჭიდროვე 9,48 კმ²-ზე. ფართობი 649 680 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
მაკგადიკგადი

thumb|
**მაკგადიკგადი** () — გაუდინარი ქვაბული ბოტსვანაში, სამხრეთი აფრიკა.

მდებარეობს ზღვის დონიდან დაახლოებით 900 მეტრ სიმაღლეზე. ქვაბულის დიდი ნაწილი უკავია მარილიან ტბებს — სოას და ნტვეტვეს, რომლებიც მშრალი სეზონის დროს გადაიქცევიან მლაშობ ნიადაგად. მაკგადიკგადი — ერთ-ერთი ყველაზე უფრო დიდი მლაშე ტბაა დედამიწაზე, მსოფლიოში პირველი ადგილი უკავია კალიუმის კარბონატის მარაგის მიხედვით. ქვაბულში მდებარეობს მდინარე ოკავანგოს დელტა.

როდესღაც ქვაბულში მდებარეობდა დიდი ტბა, რომელიც ფარავდა 80 000 კმ²-ზე უფრო მეტ ტერიტორიას და ჰქონდა 30 მეტრი სიღრმე. ტბაში ჩაედინებოდა ისეთი მდინარეები, როგორებიცაა: ოკავანგო, ზამბეზი, კუანდო. ტბამ დაშრობა დაიწყო დაახლოებით 10 000 წლის წინ.

მაკგადიკგადიში მდებარეობს ეროვნული პარკი.

## სქოლიო
კატეგორია:ბოტსვანის გეოგრაფია
ულრიხ ბოროვკა

**ულრიხ ბოროვკა**  (; დ. 19 მაისი, 1962) — გერმანელი ფეხბურთელი და ფეხბურთის მწვრთნელი. თამაშობდა მცველის პოზიციაზე. 1988 წლის ევროპის ჩემპიონატის მონაწილე დასავლეთ გერმანიის ეროვნული ნაკრების შემადგენლობაში.
 
## საკლუბო კარიერა
ბუნდესლიგაში მენხენგლადბახის „ბორუსიასა“ და ბრემენის „ვერდერის“ შემადგენლობაში ჩატარებულ 388 შეხვედრაში ბოროვკამ 19 გოლი გაიტანა.

1988 და 1993 წლებში „ვერდერის“ შემადგენლობაში გერმანიის ჩემპიონის წოდება, ორჯერ გერმანიის თასი და სამჯერ გერმანიის სუპერთასი მოიპოვა, ხოლო 1992 წელს — ევროპის თასების მფლობელთა თასს დაეუფლა, როდესაც „ვერდერმა“ ლისაბონის „ეშტადიუ და ლუშზე“ გამართულ ფინალში „მონაკო“ 2–0 დაამარცხა.

1997 წელს ბოროვკა პოლონურ „ვიძევში“ გადავიდა, სადაც მხოლოდ რვა მატჩში მიიღო მონაწილეობა.

## სანაკრებო კარიერა
1982–1987 წლებში იცავდა დასავლეთ გერმანიის 21-წლამდე ფეხბურთელთა ნაკრებისა და დასავლეთ გერმანიის ოლიმპიური ნაკრების ღირსებას, რომელთა შემადგენლობაშიც, შესაბამისად, სამი და ექვსი შეხვედრა ითამაშა.

რაც შეეხება დასავლეთ გერმანიის ეროვნულ ნაკრებს, მისი დებიუტი ეროვნულ გუნდში 1988 წლის 2 აპრილს, ოთხი ერის ტურნირის ფარგლებში არგენტინის ეროვნული ნაკრების წინააღმდეგ გამართულ მატჩში შედგა. ბოროვკამ შეხვედრა ძირითად შემადგენლობაში დაიწყო და შეუცვლელად ითამაშა.

საერთო ჯამში თავისი ქვეყნის ეროვნულ ნაკრებში ბოროვკამ ექვსჯერ ითამაშა.

## მიღწევები
### საკლუბო
;  ბორუსია მენხენგლადბახი
* გერმანიის თასის ფინალისტი: 1983–84

;  ვერდერი
* ბუნდესლიგა: 1987–88, 1992–93
* გერმანიის თასის მფლობელი: 1990–91, 1993–94
* გერმანიის თასის ფინალისტი: 1988–89, 1989–90
* გერმანიის სუპერთასი: 1988, 1993, 1994 
* ევროპის თასების მფლობელთა თასი: 1991–92

;  ვიძევი ლოძი 
* ექსტრაკლასა: 1996–97

### ინდივიდუალური
* Kicker-ის ბუნდესლიგის სეზონის გუნდის წევრი: 1987–88

## ფაქტები
ულრიხ ბოროვკამ მონაწილეობა მიიღო უეფა-ს თასზე თბილისის „დინამოსთან“ გამართულ ორივე მერვედფინალურ შეხვედრაში — 1987 წლის 25 ნოემბერს ბრემენში, რომელიც ვერდერმა 2–1 მოიგო და 9 დეკემბერს თბილისში, რომელიც ფრედ 1–1 დასრულდა.

## რესურსები ინტერნეტში
* ეროვნული ნაკრების მონაცემები

## სქოლიო
კატეგორია:დაბადებული 19 მაისი
კატეგორია:გერმანელი ფეხბურთელები
კატეგორია:მენხენგლადბახის ბორუსიას ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:დაბადებული 1962
კატეგორია:ჰანოვერ 96-ის ფეხბურთელები
კატეგორია:გერმანიის ნაკრების ფეხბურთელები
კატეგორია:1988 წლის ევროპის საფეხბურთო ჩემპიონატის ფეხბურთელები
კატეგორია:ბრემენის ვერდერის ფეხბურთელები
კატეგორია:ექსტრაკლასას ფეხბურთელები
კატეგორია:ლოძის ვიძევის ფეხბურთელები
კატეგორია:გერმანელი ფეხბურთის მწვრთნელები
კატეგორია:ცოცხალი ადამიანები
ვოლფგანგ როლფი

**ვოლფგანგ როლფი** ( დ. 26 დეკემბერი, 1959) — გერმანელი ფეხბურთელი და ფეხბურთის მწვრთნელი. თამაშობდა ნახევარმცველის პოზიციაზე. 1983 წლის ევროპის ჩემპიონთა თასის მფლობელი „ჰამბურგის“ შემადგენლობაში, 1988 წლის უეფა-ს თასის მფლობელი ლევერკუზენის „ბაიერის“ შემადგენლობაში. 1986 წლის მსოფლიოს ვიცე-ჩემპიონი, 1984 და 1988 წლების ევროპის ჩემპიონატების მონაწილე დასავლეთ გერმანიის ეროვნული ნაკრების შემადგენლობაში. 

## სანაკრებო კარიერა
1980–1982 წლებში იცავდა დასავლეთ გერმანიის 21-წლამდე ფეხბურთელთა ნაკრების ღირსებას, რომლის შემადგენლობაშიც 17 შეხვედრა ჩაატარა.

რაც შეეხება დასავლეთ გერმანიის ეროვნულ ნაკრებს, მისი დებიუტი ეროვნულ გუნდში 1983 წლის 23 თებერვალს, პორტუგალიის ეროვნული ნაკრების წინააღმდეგ გამართულ საერთაშორისო ამხანაგურ მატჩში შედგა. როლფმა შეხვედრა ძირითად შემადგენლობაში დაიწყო და შეუცვლელად ითამაშა.

დასავლეთ გერმანიის ნაკრებში როლფმა საერთო ჯამში 37 მატჩი ჩაატარა.

## სანაკრებო სტატისტიკა
## მიღწევები
### საკლუბო
;  ჰამბურგი
* ბუნდესლიგა: 1982–83
* ევროპის ჩემპიონთა თასი: 1982–83
* უეფა-ს სუპერთასის ფინალისტი: 1983
* საკონტინენტთაშორისო თასის ფინალისტი: 1983

;  ბაიერ 04 ლევერკუზენი 
* უეფა-ს თასი: 1987–88

### სანაკრებო
;  გერმანია
* მსოფლიოს ვიცე-ჩემპიონი: 1986

## რესურსები ინტერნეტში
* National Football Teams.com
* Weltfussball.de 

## სქოლიო
კატეგორია:დაბადებული 26 დეკემბერი
კატეგორია:დაბადებული 1959
კატეგორია:გერმანელი ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:გერმანიის ბუნდესლიგის ფეხბურთელები
კატეგორია:ჰამბურგის ფეხბურთელები
კატეგორია:ბაიერ 04 ლევერკუზენის ფეხბურთელები
კატეგორია:კარლსრუეს ფეხბურთელები
კატეგორია:უეფა-ს ევროპა ლიგის გამარჯვებული მოთამაშეები
კატეგორია:გერმანიის ნაკრების ფეხბურთელები
კატეგორია:1984 წლის ევროპის საფეხბურთო ჩემპიონატის ფეხბურთელები
კატეგორია:1988 წლის ევროპის საფეხბურთო ჩემპიონატის ფეხბურთელები
კატეგორია:1986 წლის მსოფლიო საფეხბურთო ჩემპიონატის ფეხბურთელები
კატეგორია:გერმანელი ფეხბურთის მწვრთნელები
კატეგორია:ბუნდესლიგის მწვრთნელები
კატეგორია:შტუტგარტის მწვრთნელები
კატეგორია:მეორე ბუნდესლიგის ფეხბურთელები
კატეგორია:ცოცხალი ადამიანები
მუჰამედ III (შირვანი)

**მუჰამედ III** — მესამე ლაიზანშაჰი 917-948 წლებში, მეშვიდე შირვანშაჰი 948-956 წლებში, აბუ ტაჰირ იაზიდის შვილი.

## ბიოგრაფია
ისტორიულ წყაროებში მუჰამედ III პირველად 917 წელს მოიხსენიება, როდესაც აბუ ტაჰირ იაზიდმა ლაიზანშაჰად და ტაბასარანშაჰად დანიშნა. 948 წელს, მამის გარდაცვალების შემდეგ, მუჰამედმა შირვანშაჰის თანამდებობა დაიკავა, ერთ-ერთი შვილი — აჰმადი ლაიზანის მმართველად, ხოლო მეორე — ჰაისამ იბნ მუჰამედი ტაბასარანშაჰად დანიშნა . 

948-956 წლებში, მუჰამედ III მუდმივად არბევდა იმ ტერიტორიებს, რომელთა მოსახლეობის რელიგიაც ისლამისგან განსხვავდებოდა. მულიმურ წყაროებში, ადამიანებს, რომელთა რელიგიაც ისლამი არ იყო, ურწმუნოებად იხსენიებდნენ. 

## გარდაცვალება
956 წლის 4 ივნისს, მუჰამედ III ყვავილას დაავადებით გარდაიცვალა. თუმცა, არსებობს მეორე ისტორიული წყარო, რომლის მიხედვითაც, იგი საკუთარმა ვეზირმა  — იბნ ალ-მარაღმა მოწამლა. 

მისი გარდაცვალების შემდეგ, შირვანშაჰის თანამდებობა აჰმადმა დაიკავა.

## ლიტერატურა
*  *Минорский В. Ф.* История Ширвана и Дербента. — М.,1963.
* *Ашурбейли С.* Государство Ширваншахов. — Б., 1983.
* 
*

## სქოლიო
კატეგორია:შირვანშაჰები
კატეგორია:გარდაცვლილი 956
საქართველოს ახალგაზრდული ეკოლოგიური მოძრაობა

**საქართველოს ახალგაზრდული ეკოლოგიური მოძრაობა** (**საემი**) — არასამთავრობო გარემოსდაცვითი ორგანიზაცია, რომელიც 30 წლამდე ახალგაზრდებს, სტუდენტებსა და მოსწავლეებს აერთიანებს. ორგანიზაციის ძირითადი მიზანია გარემოსდაცვითი განათლების პოპულარიზაცია და აღნიშნულ სფეროში საზოგადოებრივი ცნობიერების ამაღლება, რომელიც გამოიხატება გარემოსდაცვით საკითხებთან მიმართებაში ჩატარებულ ტერნინგებში, სემინარებში, ინფორმაციული გამოფენებში მონაწილეობასა და სემინარებში. საემს აქვს საკუთარი ბლოგი, რომელსაც აქვს აგრეთვე საგანმანათლებლო ფუნქცია. ბლოგი ამუშავდა 2016 წლის იანვრიდან. საემი დაარსდა 1994 წლის 30 აპრილს. დამფუძნებლები დავით გორდელაძე, ეკატერინე ტყეშელაშვილი, ვასილ მარჯანიშვილი, გიორგი ჩიქოვანი და მამუკა მღვდელაძე.

საემი YEE-ის (Youth and Environment Europe), ANPED-სა (Northern Alliance for Sustainability) და CDNEE-ის (Cooperation Development for Eastern Europe) სრულუფლებიანი წევრია.

## რესურსები ინტერნეტში
* Facebook გვერდი

კატეგორია:არასამთავრობო ორგანიზაციები
პილარ მონტენეგრო

**პილარ მონტენეგრო** (; დ. , მეხიკო, მექსიკა) — მექსიკელი მომღერალი და მსახიობი.

## ბიოგრაფია 
10 წლის ასაკში მიიღო მონაწილეობა მიიღო ტელესერიალში Juguemos A Cantar. 1989 წელს შეუერთდა ჯგუფს „Garibaldi“-ს. 90-იანი წლების შუა წლებამდე იგი მონაწილეობდა საპნის ოპერებში და ამავდროულად ზრუნავდა სოლო კარიერისთვის. 1996 წელს გამოვიდა მისი სადებიუტო ალბომი Son del Corazón.

2001 წელს იგი კვლავ გამოჩნდა სცენაზე თავის მეუღლე ხორხე რეინოსოსთან ერთად და გამოსცა მეორე ალბომი Desahogo.

## დისკოგრაფია 
## ფილმოგრაფია
## რესურსები ინტერნეტში
*
* Pilar Montenegro biography esmas.com  (en esmas) 
* Pilar Montenegro latest webpage 
* Pilar Montenegro Fan Page 

## სქოლიო
კატეგორია:მექსიკელი მომღერლები
კატეგორია:მექსიკელი მსახიობები
კატეგორია:დაბადებული 1969
კატეგორია:დაბადებული 31 მაისი
კატეგორია:ცოცხალი ადამიანები
პილარ მონტენეგროს დისკოგრაფია

## ალბომები
## სინგლები
## რესურსები ინტერნეტში
*

კატეგორია:მექსიკელი ავტორების დისკოგრაფიები
კატეგორია:ლათინური პოპ მუსიკის დისკოგრაფიები
Miracle (სინგლი)

**Miracle** () — სიმღერა, რომელსაც ასრულებს აზერბაიჯანის წარმომადგენელი სამრა რაჰიმლი ევროვიზიის სიმღერის კონკურსი 2016-ზე.

## სქოლიო
კატეგორია:ევროვიზიის სიმღერები
აჰმადი (შირვანი)

**აჰმად I** — მერვე შირვანშაჰი 956-981 წლებში, მეოთხე ლაიზანშაჰი, მუჰამედ III-ის შვილი.

აჰმად I-მა შირვანშაჰის თანამდებობა 956 წელს, მუჰამედ III-ის გარდაცვალების შემდეგ დაიკავა. პირველი ქმედება, რომელიც მან განახორციელა, ვეზირ იბნ ალ-მარაღის სიკვდილით დასჯა იყო. აჰმადის ძმა — ჰაისამ იბნ მუჰამედი ლაიზანში გაიქცა, ხოლო ბიძაშვილი, აბულ ალ-ჰაისამ იბნ აჰმადი — ბარდაში, სადაც მოულოდნელად გარდაიცვალა. 

968 წელს, ჰაისამ იბნ მუჰამედმა, შირვანში სალარიდების უფლებამოსილების დამყარების და შირვანშაჰისთვის ხარკის გადახდის იძულების მიზნით, იბრაჰიმ სალარიდთან ერთად შირვანს შეუტია. მათ მრავალი ქალაქი გაძარცვეს, რომელთა შორის იყო დერბენტი. ამის შემდეგ, ჰაისამ იბნ მუჰამედი ადგილობრივ მმართველებთან ერთად შირვანისკენ გაემართა, მაგრამ იგი დამარცხდა და იძულებული გახდა ტაბასარანში დაბრუნებულიყო. 

## გარდაცვალება
აჰმად I-ს შირვანშაჰის თანამდებობა 25 წლის განმავლობაში ეკავა. გარდაიცვალა 981 წელს.

აჰმადის გარდაცვალების შემდეგ, მომდევნო შირვანშაჰი მისი შვილი — მუჰამედი გახდა.

## ლიტერატურა
*  *Минорский В. Ф.* История Ширвана и Дербента. — М.,1963.
* *Ашурбейли С.* Государство Ширваншахов. — Б., 1983.

## სქოლიო
კატეგორია:შირვანშაჰები
კატეგორია:გარდაცვლილი 981
Adventure Gamers

**Adventure Gamers** — ვიდეო თამაშების საიტი დაარსებული 1998 წელს. იგი, ძირითადად, აქვეყნებს სათავგადასავლო ჟანრის თამაშების მიმოხილივებსა და რეცენზიებს, ასევე - ინტერვიუებს გეიმდიზაინერებთან. 

საიტის მიმოხილვები მითითებულია ბევრ სათავგადასავლო თამაშის შეფუთვებზე.. იგი შედის CNET, Metacritic-სა და GameRankings-ის სანდო მიმოხილველთა სიაში. 
Adventure Gamers დაფასებულია სათავგადასავლო თამაშების დეველოპერებიგანაც; The Longest Journey შემქმნელის რაგნარ ტორკვისტის თქმით, საიტის მიმოხილვები მეტად მნიშვნელოვანია მისთვის, ხოლო კომპნია Straandlooper-ის გნცხადებით,  Adventure Gamers  „არის ერთ-ერთი ყველაზე დაფასებული ვებსაიტი სათავგადასავლო თამაშების შესახებ".

## The Aggie Awards
ყოველწლიურად Adventure Gamers მასპინძლობს the Aggie Awards-ის დაჯილდოებას, სადაც სათავგადასავლო ჟანრის თამაშებს გადასცემენ პრიზებს სხვადასხვა კატეგორიაში: "საუკეთესო მხატვრული ნაწარმოები", "საუკეთესო თხრობა" და "წლის სათავგადასავლო თამაში".

## რესურსები ინტერნეტში
* 

## სქოლიო
კატეგორია:ვიდეო თამაშების განხილვების საიტები
კატეგორია:ვიდეო თამაშების სიახლეების საიტები
სამრა რაჰიმლი

**სამრა რაჰიმლი** (; დ. 19 ოქტომბერი 1994, აზერბაიჯანი) — აზერბაიჯანელი მომღერალი.

## ბიოგრაფია 
სამრა 1994 წლის 19 ოქტომბერს დაიბადა. სიმღერა ადრეულ ასაკში, მამამისთან ერთად დაიწყო. სამრამ 16 წლის ასაკში სიმღერის რამდენიმე კონკურსში მიიღო მონაწილეობა. ახალგაზრდა მომღერალმა მონაწილეობა მიიღო „ევროვიზია 2012“-ის ეროვნულ საკვალიფიკაციო რაუნდში, მაგრამ გამოცდილების არარსებობის გამო წააგო. 16 წლის სამრამ თაყვანისმცემლების მეხსიერებაში ევროვიზიის ეროვნულ საკვალიფიკაციო რაუნდში გამოსვლით შეძლო დარჩენა. 

სამრა არის „კულტურისა და ხელოვნების უნივერსიტეტი“-ს სტუდენტი, რომელმაც გასული წლის დეკემბერში, მონაწილეობა მიიღო სიმღერის კონკურსზე „აზერბაიჯანის ხმა“, სიმღერით „Wrecking Ball“. ასპარეზობდა მანანა ჯაფარიძის გუნდში, სადაც მე-4 ადგილი დაიკავა.

## ევროვიზია 2016 
thumb|200px|left

21 წლის სამრა „საზოგადოებრივი ტელევიზიისა და რადიომაუწყებლობის კომპანიის“ შიდა ფარული კენჭისყრით, ასევე 100 ტელევიზიის, მუსიკის ექსპერტების და ევროპის 35 ქვეყნის „ევროვიზიის“ თაყვანისმცემლების აზრით შერჩეულ იქნა აზერბაიჯანის წარმომადგენლად ევროვიზიის სიმღერის კონკურსი 2016-ზე, სადაც 117 ქულით, მე-17 ადგილი დაიკავა.

ტრადიციულად წელსაც, აზერბაიჯანმა შვედეთის დელეგაციას მიმართა მუსიკის არჩევაში. სამრამ ევროვიზიის სიმღერის კონკურსი 2016-ზე შეასრულა „Miracle“ („სასწაული“), სიმღერის ავტორი შვედი კომპოზიტორი სანდრა ბიურმანია.

## სქოლიო
კატეგორია:დაბადებული 19 ოქტომბერი
კატეგორია:დაბადებული 1994
კატეგორია:აზერბაიჯანელი ქალი მომღერლები
კატეგორია:ევროვიზიის კონკურსანტები
კატეგორია:ცოცხალი ადამიანები
კატეგორია:ბაქოში დაბადებულები